قائد ملت جعفریہ پاکستان :

دہشتگردوں کوعبرت ناک سزا دی جائے

رسا نیوز ایجنسی ـ قائد ملت جعفریہ پاکستان نے واہگہ بارڈر پر خود کش بم حملہ کی شدید مذمت کرتے ہوئے کہا ہے کہ دہشتگردوں کے خاتمہ تک ملک میں حقیقی معنوں میں امن و امان قائم نہیں ہو سکتا ۔

خبر کا کوڈ: ۷۴۴۲

تاریخ: ۰۳ بهمن ۲۰۱۴ - ۱۳:۱۶

رسا نیوز ایجنسی کی رپورٹ کے مطابق قائد ملت جعفریہ پاکستان حجت الاسلام سید ساجد علی نقوی نے واہگہ بارڈر پر خود کش بم حملہ کی شدید مذمت کرتے ہوئے کہا ہے کہ دہشتگردوں کے خاتمہ تک ملک میں حقیقی معنوں میں امن و امان قائم نہیں ہو سکتا قانون نافذ کرنے اور امن و امان قائم رکھنے کے ذمہ دار اداروں کو دہشتگردی کے خاتمہ کیلئے مخلصانہ کوششیں کرنا ہونگی ۔

انہوں نے کہا : جدید معلومات کو سامنے رکھتے ہوئے انٹیلی جنس اداروں اور قانون نافذ کرنے والے اداروں کی جانب سے ملک دشمن عناصر اور دہشتگردوں کیخلاف سخت کارروائی کرنا وقت کی اہم ضرورت ہے ۔

سید ساجد علی نقوی نے تاکید کی : بلا تفریق تمام مجبوریوں کو بالائے طاق رکھتے ہوئے ملک کو کمزور کرنے والے بے گناہ عوام کے قاتلوں اور واقع کی ذمہ داری قبول کرنے والے اور ان کے معاون دہشتگردوں کے خلاف کیخلاف ٹارگٹڈ آپریشن کیا جائے اور انہیں ضرب عضب کے نشانہ پر رکھا جائے اور دہشتگردوں کوعبرت ناک سزا دی جائے ۔

قائد ملت جعفریہ پاکستان نے خود کش حملہ میں قیمتی جانوں کے ضیاع پر دکھ کا اظہار کرتے ہوئے ان کی مغفرت اور پسماندگان کیلئے صبر جمیل اور زخمیوں کی جلد صحت یابی کی  دعا کی۔